**Tompa Város Önkormányzata 2020. évi költségvetéséről szóló rendelet- tervezet**

**szöveges indokolása**

*(a Képviselő-testület 2020.03.12-i ülésére)*

***ÁLTALÁNOS INDOKOLÁS***

A jogalkotásról szóló 2010. évi CXXX. törvény 18.§-a szerint a jogszabály tervezetéhez a jogszabály előkészítője indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 21.§-a alapján a rendelet indokoló részének közzététele nem kötelező amennyiben a rendelet tervezet társadalmi, gazdasági, költségvetési hatása, környezeti és egészségi következménye, adminisztratív terheket befolyásoló hatása nem kimutatható.

Mivel a rendelet megalkotásának a társadalmi, gazdasági, költségvetési hatása van, ezért az indokoló részt közzé kell tenni.

A jogszabály tervezetének indokolásában tájékoztatást kell adni a javasolt szabályozás és az európai uniós jogból eredő kötelezettségek összhangjáról, valamint a 20. § szerinti egyeztetési kötelezettségről.

Az államháztartásról szóló 2011. évi CXCV. törvény (továbbiakban Áht.) előírásai alapján megalkotásra került Tompa Város Önkormányzatának 2020. évre vonatkozó költségvetés tervezete.

**Az államháztartásról szóló CXCV. törvény értelmében:**

Az Önkormányzat a költségvetését költségvetési rendeletben állapítja meg, amely elősegíti a jelenlegi pénzügyi helyzetről a valós kép kialakítását és meghatározza az éves gazdálkodási lehetőségeket. A költségvetés végrehajtása során elsőbbséget élvez az önkormányzat működőképességének, ezen belül az intézmények működési kiadásainak, az önkormányzat kötelező feladatainak ellátáshoz szükséges források, valamint a korábbi képviselő-testületi döntésekből származó kötelezettségvállalások biztosítása.

A jegyző által előkészített költségvetési rendelet-tervezetet a polgármester február 15-éig, nyújtja be a képviselő-testületnek.

Ennek elmaradása mulasztásban megnyilvánuló jogszabálysértést von maga után, mely esetben Magyarország helyi önkormányzatairól szóló 2011. évi CLXXXIX. Törvény 132. § (1) bekezdés a) pontja alapján a Kormányhivatal törvényességi felhívással élhet.

A helyi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról az önkormányzati hivatal gondoskodik.”

Áht. 83. § (6) Ha a helyi önkormányzat a Mötv. 111/A. §-a szerinti valamely kötelezettségének nem tesz eleget, a helyi önkormányzatokért felelős miniszter a kötelezettség teljesítésére meghatározott határidő utolsó napját követő hónap első napjától

a mulasztás megszüntetéséig a nettó finanszírozás alapján a helyi önkormányzatot megillető támogatás folyósítását felfüggeszti. E rendelkezést kell alkalmazni a nemzetiségi önkormányzat Njt. 134. §-a szerinti valamely kötelezettségének elmulasztására is, azzal, hogy a nemzetiségi önkormányzatot megillető támogatás folyósításának felfüggesztésére a nemzetiségpolitikáért felelős miniszter jogosult.

A költségvetési tervet a képviselő-testületi tárgyalás előtt a Pénzügyi Bizottság véleményezte.

RÉSZLETES INDOKLÁS

**I.**

**Az Önkormányzat költségvetési politikájának fő vonásai
2020. évben**

Tompa Város Önkormányzatának 2020. évi költségvetésének tervezése során az első alapelv a kötelező feladatok teljesítése, valamint az intézmények működésének biztosítása.

Másik alapelv, hogy az előző években vállalt kötelezettségeit az önkormányzat maradéktalanul finanszírozni tudja. 2020-ban is törekszünk a lakosság igényeinek megfelelően a városfejlesztésre és az Európai Uniós pályázatokon történő eredményes részvételre, valamint a lakosság minél nagyobb arányban történő támogatására.

**II.**

**A költségvetés-politika céljai és keretei**

Az Önkormányzat által működtetett intézmények biztonságos finanszírozása mellett folyamatosan meg kell követelni a takarékos gazdálkodást és a 2020. évi költségvetést úgy szükséges alakítani, hogy a feladatellátások legyenek a kiadások generáló tényezői, és ne az eddigi teljesített összegek. Alapvető szempont, hogy az Önkormányzat költségvetési szerveinek zavartalan működését, a takarékosság maximális figyelembevételével biztosítsa.

**III.**

**A Kormány által benyújtott költségvetési törvényjavaslatban meghatározott források, az igénybevétel feltételei, jogszabályi keretei**

A helyi önkormányzatok működésének általános támogatása Az önkormányzatok feladatainak nagyobb részét a klasszikus értelemben vett önkormányzati feladatok (igazgatási feladatok, településüzemeltetés, helyi adóztatás stb.) teszik ki. Ezen helyi közügyek ellátását 2020-ban is, hasonlóan az előző évhez egy - az önkormányzatok jövedelemtermelő képességétől függő - általános jellegű támogatás szolgálja.

Az általános támogatáson belül külön jelenik meg az önkormányzati hivatal támogatása, a legtipikusabb településüzemeltetési feladatok, illetve az egyéb kötelező önkormányzati feladatok támogatása.

Az önkormányzatok finanszírozási rendszerében mindig jelen volt egyfajta „kiegyenlítő” rendszer. Ezt a funkciót tölti be a 2013. évtől a beszámítás rendszere, amely a helyi önkormányzatok iparűzési adóalaphoz viszonyított elvárt bevételével csökkenti az általános támogatásokat.

Az elvárt bevétel miatti csökkentést a költségvetési törvényben rögzített sorrendben kell érvényesíteni a vonatkozó támogatási jogcímek tekintetében, így elsődlegesen:

Hozzájárulás a pénzbeli szociális ellátásokhoz, majd Egyéb önkormányzati feladatok támogatása,

Településüzemeltetéshez kapcsolódó feladatok támogatása, és végül az Önkormányzati hivatal működésének támogatása jogcímeken.

Köznevelés

A nemzeti köznevelésről szóló 2011. évi CXC. törvényben kialakított és meghatározott feladat-ellátási struktúra alapján a 2020. évben is az önkormányzatok kötelezőfeladata az óvodai ellátás biztosítása. A nevelő munkához szükséges támogatást a központi költségvetés úgy bocsátja az önkormányzatok rendelkezésére, hogy az itt dolgozó – a vonatkozó jogszabályok feladatszervezési (csoport átlag létszám, foglalkozási időkeret, gyermekkel töltendő kötött idő) előírásai szerint elismert – pedagógus és a nevelő munkát segítő létszám bérét a kereseteket meghatározó törvényi szabályozás kötelező szintjén biztosítja, továbbá hozzájárul az óvoda szakmai és üzemeltetési kiadásaihoz.

A bértámogatás tekintetében a költségvetés a jogszabályi előírások alkalmazásával részben biztosítja az óvodapedagógusok illetményét, igazodva az Országgyűlés által elfogadott, a 2013. év szeptemberétől bevezetésre került pedagógusi életpálya előmeneteli rendszer többletköltségeihez.

Az óvodaműködtetés költségeinek ellentételezésére szolgáló forrás a 2020. évben is az ellátott gyermekek létszáma alapján illeti meg a fenntartó önkormányzatokat.

Szociális és gyermekjóléti ellátás

TELEPÜLÉSI TÁMOGATÁS

Az Önkormányzati Bizottság a szociálisan rászorult személyt, gyermeket gondozó családot – figyelemmel az Szt. 45. § (1) bekezdésében foglaltakra – települési támogatásban részesítheti, ha család időszakosan létfenntartási gondokkal küzd, és létfenntartást veszélyeztető rendkívüli élethelyzetbe került, gyermek nevelésének elősegítésére a gyermeket, gyermekeket nevelő családban, gyermek vagy fiatal felnőtt rászorultsága esetén temetési költségekhez való hozzájárulásként. A polgármester rendkívüli települési támogatást állapíthat meg a létfenntartást veszélyeztető, rendkívüli élethelyzetbe került azon személyek vagy családok részére (különösen elemi kár, baleset, betegség, gyógyszerkiváltás esetén), akiknek azonnali segítségre van szüksége a rendkívüli esetre tekintettel.

**IV.**

**Az önkormányzat költségvetésének előirányzatai**

**A költségvetési rendeletben szereplő bevételi jogcímek részletezése:**

Önkormányzatok működési támogatásai: 265 812 749

Működési célú támogatások államháztartáson belülről: 63 200 000

Közhatalmi bevételek: 180.000.000

Működési bevételek: 40 215 000

Működési célú átvett pénzeszközök 43 670 287

Költségvetési, vállalkozási maradvány igénybevétele: 25 000 000

**Költségvetési és finanszírozási bevételek: 617 898 036**

**A költségvetési rendeletben szereplő kiadási jogcímek részletezése:**

Személyi juttatások: 212 823 200

Munkaadókat terhelő járulékok és szociális hozzájárulási adó: 37 467 280

Dologi kiadások: 229 834 453

Ellátottak pénzbeli juttatásai: 7 000 000

Egyéb működési célú kiadások: 104 000 000

Beruházások: 2 027 000

Egyéb felhalmozási célú kiadások: 2 000 000

Tartalék: 22 746 103

**Költségvetési és finanszírozási kiadások: 617 898 036**

**V.**

**Az önkormányzat kötelező és önként vállalt feladatai**

1. ***Kötelező feladatok***
* településfejlesztés, településrendezés;
* településüzemeltetés (köztemetők kialakítása és fenntartása, a közvilágításról való gondoskodás, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása);
* a közterületek, valamint az önkormányzat tulajdonában álló közintézmény elnevezése;
* egészségügyi alapellátás;
* óvodai ellátás;
* kulturális szolgáltatás, különösen a nyilvános könyvtári ellátás biztosítása; a kulturális örökség helyi védelme; a helyi közművelődési tevékenység támogatása;
* szociális szolgáltatások és ellátások, amelyek keretében települési támogatás állapítható meg;
* lakás- és helyiséggazdálkodás;
* honvédelem, polgári védelem, katasztrófavédelem, helyi közfoglalkoztatás;
* helyi adóval, gazdaságszervezéssel és a turizmussal kapcsolatos feladatok;
* a kistermelők, őstermelők számára - jogszabályban meghatározott termékeik értékesítési lehetőségeinek biztosítása, ideértve a hétvégi árusítás lehetőségét is;
* nemzetiségi ügyek;
* közreműködés a település közbiztonságának biztosításában;
* hulladékgazdálkodás;

**VI.**

**A költségvetési hiány finanszírozása és az önkormányzat költségvetési adósság törlesztése**

2013. évben az önkormányzat teljes adósságállománya konszolidálásra került, így adóssága önkormányzatunknak nincs.

**VII.**

**A Stabilitási tv. alapján kiadott jogszabályban meghatározottak szerinti saját bevételek és** **adósságot keletkeztető ügyleteiből eredő fizetési kötelezettségeknek** **a költségvetési évet követő három évre várható összege.**

Az önkormányzatnak adósságot keletkeztető ügyletből eredő fizetési kötelezettsége 2020-

ban és az azt követő három évben nincs.

**VIII.**

**Az Áht. 24. § (4) bekezdés a)-d) pontjai által előírt mérlegek, kimutatások indokolása, ami tartalmazza**

1. ***az önkormányzat költségvetési mérlegét közgazdasági tagolásban (összes bevételét, kiadást),***

Az önkormányzat költségvetését 592 898 036.- Ft költségvetési bevétellel, 617 898 036 Ft költségvetési kiadással, 25 000 000.- Ft költségvetési hiánnyal terveztük. A költségvetési hiányt az előző évi költségvetési maradványból fedezzük.

1. ***a többéves kihatással járó döntések számszerűsítését évenkénti bontásban és összesítve,***

Külön határozat.

1. ***a közvetett támogatásokat (pl: adóelengedéseket, adókedvezményeket) tartalmazó kimutatást.***

A helyi adó rendeletünk mentességet biztosít a szociálisan rászorulók és az időskorúak számára.

1. ***előirányzat felhasználási tervét,***

 Az előirányzatok felhasználását kiadási és bevételi oldalon is egyenletesen terveztük.

1. ***az Áht. 29/A. § szerinti tervszámoknak megfelelően a költségvetési évet követő három év tervezett előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait.***

Az Áht. 29/A. § szerinti tervszámokat a költségvetési évet követő három év előirányzatainak tervezésénél az óvatosság elve alapján terveztünk.